open-index/open-wikipedia-markdown huggingface dataset:
Վերածննդի դարաշրջանի ֆրանսիական ճարտարապետություն

thumb|Շենոնսո դղյակ, ճարտարապետ՝ Ֆիլիբեր Դելորմ

**Վերածննդի դարաշրջանի ֆրանսիական ճարտարապետություն,** սկզբնավորվել է XV-XVII դարերում՝ Ֆրանսիայի թագավորության տարբեր շրջաններում։ Վերածննդի դարաշրջանի ճարտարապետությունը XII դարում Ֆրանսիայում սկզբնավորված գոթական ճարտարապետության ոճական շարունակությունն է։ Վերածննդի ճարտարապետությանը փոխարինել է բարոկկո ոճը։

thumb|Շամբոր դղյակ (1519—1539 թվականներ)
thumb|Դոժերի պալատ, Նևեր

## Պատմություն
XVII դարասկզբին Ֆրանսիայի թագավորությունը պատերազմել է Հյուսիսային Իտալիայի հետ։ Պատերազմի ընթացքում Ֆրանսիա են տեղափոխվել ոչ միայն Վերածննդի դարաշրջանի աժեքավոր գեղարվեստական գործեր, այլև՝ ոճական մտահղացումներ։ Այդ տարիներին ռենեսանսի ոճով բազմաթիվ դղյակներ են կառուցվել Ֆրանսիայի Լուար գետի հովտում։ 1495 թվականին կառուցված Ամբուազ դղյակն այդ կառույցներից մեկն է։ Կաթոլիկ եկեղեցիները կառուցվել են միջնադարյան բազիլիկ հատակագծով, իսկ բնակելի տները՝ հռոմեական առանձնատների նմանությամբ. ներսի կողմում բակ ունեցող երկհարկանի տներ։

Ֆրանցիսկ I-ի գահակալության տարիներին գերիշխել է Վերածննդի ոճը, և ամբողջ Ֆրանսիայում իտալացի և տեղացի ճարտարապետների մասնակցությամբ ծավալվել են շինարարական աշխատանքներ։ Հետագայում ֆրանսիացի ճարտարապետները անտիկ շրջանի հուշարձաններն ուսումնասիրելու նպատակով մեկնել են Հռոմ։

1519-1536 թվականներին կառուցված Շամբոր դղյակը գոթական կառուցվածքի և ռենեսանսի դեկորների համադրություն է։

Ռենեսանսի ոճն աստիճանաբար իր տեղը զիջել է մաներիզմին, որը հայտնի էր որպես Հենրիխ II-ի ճարտարապետական ոճ։ Այս ոճով ստեղծագործել է ճարտարապետ Սեբաստիանո Սերլիոն, ով կառուցել է Ֆոնտենբլո ապարանքը։ Իտալացի նկարիչներ Ռոսսո Ֆիորենտինոյի, Ֆրանչեսկո Պրիմատիչչոյի և Նիկոլո դել Աբատեի մասնակցությամբ Ֆոնտենբլոյում ձևավորվել է Ֆոնտենբլոյի առաջին գեղարվեստի դպրոցը։ Սերլիոյի կառուցած մյուս ապարանքը, որը պատկերազարդել են Ֆոնտենբլո դպրոցի իտալացի նկարիչները, Շատո դե Անսիլ ֆրանսն (*Château d’Ancy-le-Franc*) է Բուրգունդիայում։ Ճարտարապետներ Ֆիլիբեր Դելորմը, Անդրուե Դյուսերսոն, Ջակոմո դա Վինյոլան և Պիեռ Լեսկոն տարվել էին նոր մտահղացումներներով։ Լուվրի պալատի քառակուսի բակի հարավ-արևմտյան հատվածը նախագծել է Պիեռ Լեսկոն և քանդակազարդել է Ժան Գուժոնը։

Ճարտարապետությունը շարունակել է զարգանալ Հենրիխ II և Հենրիխ III արքաների օրոք։

## Վերածննդի շրջանի ֆրանսիական ճարտարապետական ոճեր
* **Շատո ոճ** (), եղել է գոթական ճարտարապետության և Վերածննդի դարաշրջանի Իտալական ճարտարապետության ազդեցության տակ։ Այս ոճով կառուցված շինություններն ամբողջացել են բազմատարր աշտարակներով։
* **Նապոլեոնյան ոճ** III.
* **Երկրորդ կայսրության ոճ** (ճարտարապետություն), ճարտարապետական ոճ, որը սկիզբ է առել Ֆրանսիայում Երկրորդ կայսրության շրջանում՝ Նապոլեոն III-ի գահակալության շրջանում։

## Տես նաև
* Լուարայի դղյակներ
* Ֆրանսիական վերածնունդ
* Սեն Կլու պալատ
* Սեն Կլու (զբոսայգի)

#

## Արտաքին հղումներ
* Ֆրանսիական ճարտարապետություն
* excerpt and text search
* Кравченко, А. И. ''Культурология.'' Москва, 2002. 

## Ծանոթագրություններ

Կատեգորիա:Վերածննդի ճարտարապետություն
Կատեգորիա:Ֆրանսիայի արվեստ
Կատեգորիա:Ֆրանսիայի ճարտարապետություն
Կատեգորիա:Ֆրանսիայի մշակույթ
Լիպիցիան ձի

**Լիպիցիան** (*липицанская*, *липизанская*), ձիավարման և լծկան ձիերի տեսակ։  Բարձրությունը 147-157 սանտիմետր, ունեն բաց մոխրագույն երանգ։ Մարմնեղ լինելով հանդերձ՝ մեծ հնարավորություն ունեն դժվարին հնարքներ սովորելու։

Ցեղատեսակը սկսել են բուծել 1580 թվականից Լիպիցա գյուղում, որի համար էլ ստացել է այդ անվանումը։ Ցեղատեսակը կապված է Վիեննայում գտնվող Իսպանական ձիասպորտի դպրոցի հետ։

## Բնութագիր
Մնդավի  բարձրությունը 147-157 սանտիմետր է՝  չնայած լծվելու համար բուծված ձիերինը հասնում է մինչև 165 սանտիմետրի։

Լիպիցիան ձիերն ունեն եկար գլուխ՝ ուղիղ կամ մի փոքր կոր պրոֆիլով։ Ծնոտը խորն է, ականջները՝ փոքր, աչքերը՝ մեծ և արտահայտիչ, ռունգերը՝ փքվող։ Ունեն կոր, ամուր պարանոց, մնդավը՝ ցածր, մկանուտ և լայն։ Նրանք ունեն լայն, կոր մեջք, լայն գավակ և մկանուտ ուսեր։ Ոտքերը մկանուտ են և ուժեղ՝ լայն հոդերով։

Սովորաբար նրանք դանդաղ են մեծանում, բայց մյուս ցեղատեսակներից ավելի շատ են ակտիվ կյանք վարում։ Քսան տարեկան ձիերը ձիավարության Իսպանական դպրոցում բարդ վարժություններ են կատարում։

## Գունավորում
Լիպիցիանների մեծ մասը լինում է  բաց մոխրագույն՝ սպիտակին մոտ, հազվադեպ  հանդիպում են աշխետ և սև։ Մոխրագույն մյուս ձիերի նման նրանք ունեն սև մաշկ և սպիտակ մազածածկույթ, մուգ աչքեր։ Նրանք մուգ են ծնվում և կյանքի 6-10 տարվա ընթացքում աստիճանաբար ավելի բաց երանգ են ստանում։ Նրանց հաճախ սխալմամբ շփոթում են սպիտակ ձիերի հետ, բայց սպիտակ ձիերը հենց սպիտակ են ծնվում և ունենում են բաց մաշկ։
մինի|175x175px|alt=
Մինչև 18-րդ դարը գույնը զգալիորեն ավելի բազմազան էր, բայց սպիտակությունը որոշվում էր գերիշխող գենով։ Սպիտակն այն գույնն էր, որը գերադասում էր կայսերական ընտանիքը, ուստի ձիաբուծողները նախընտրում էին այն։ Այնուամենայնիվ, Իսպանական ձիավարության դպրոցում մինչև հիմա պահպանվում է հին ավանդույթը՝ ունենալ գոնե մեկ մուգ քուռակ։

## Պատկերասրահ

Պատկեր:Mare & Foal 3 (7361664544).jpg
Պատկեր:Maestoso Basowizza & Oberbereiter Hausberger.jpg
Պատկեր:Lipizzaner DSC02443.jpg
Պատկեր:Spanische Hofreitschule3, Vienna.jpg
Պատկեր:Spanische Hofreitschule Wien Austria - panoramio (13).jpg
Պատկեր:Lipica.jpg
Պատկեր:Lipizzaner Brdo 20080610 2.jpg
Պատկեր:South African Lipizzaners-001.jpg


## Ծանոթագրություններ

## Արտաքին հղումներ
* Տ. Լիվանովա, Ամեն ինչ ձիերի մասին — М.: АСТ-ПРЕСС СКД, 2002. — 384 էջ.: ил. — (սերիա «1000 խորհուրդ»)

Կատեգորիա:Ձիեր ըստ տեսակի
Կատեգորիա:Սլովենիա
Կատեգորիա:Ավստրո-Հունգարիա
Կատեգորիա:Ընտանի կենդանիներ
Կատեգորիա:Ավստրիական մշակույթ
Կատեգորիա:Ավստրո-Հունգարիայի պատմություն
Կատեգորիա:Վիքիպեդիա:Լավ հոդվածներ
Շանսոնիե

մինի|Մադամ Միետի համերգն ազդարարող պաստառ
**Շանսոնիե** ( ՝ «երգ»-ից), ֆրանսիացի էստրադային երգիչ, քառյակների, քառյակերգերի կատարող, «մոնմարտրական» ոճով ժանրային երգերի կատարող, հաճախ դրանց խոսքերի և երաժշտության հեղինակ (տես՝ «Շանսոն»)։ Շանսոնիեի արվեստը ծագել է միջնադարյան ֆրանսիական մենեստրելներից։

18-19-րդ դարերի սահմանագծին ժողովրդի հեղափոխական վերելքն առաջ բերեց շանսոնիեների արվեստի զարգացումը, որոնք իրենց երգերով արձագանքեցին օրախնդիր իրադարձություններին։ Շանսոնիեները հաճախ նոր տեքստերը հարմարեցրել են արդեն գոյություն ունեցող մեղեդիներին։ 19-րդ դարի վերջին «շանսոնիե» սկսեցին անվանել էստրադայի պրոֆեսիոնալ արտիստներին (Գ. Մոնթեգյուս, Ա. Բրյուան և այլք)։

## Ֆրանսիայից դուրս
Ֆրանսիայից դուրս շանսոնիեների թվին հաճախ դասում են ֆրանսալեզու երգերի բոլոր կատարողներին։ Այդ պատճառով մի կողմից միավորվում են այնպիսի կատարողներ, ինչպիսիք են Ա. Մարլին, Մ. Շևալյեն, է. Պիաֆը, Իվ Մոնտանը, ժ. Բրասենսը, Շառլ Ազնավուրը՝ հենց շանսոնիեներ, այսինքն՝ շանսոնների կատարողներ, և մյուս կողմից՝ Մ. Մատյոն, Ջո Դասենը, Պ. Կաասը և շատ ուրիշներ, որոնք կատարում են ֆրանսիական էստրադային երգեր։

Ֆրանսիացի կատարողների արվեստն ազդեցություն է թողել եվրոպական երկրների, այդ թվում՝ ԽՍՀՄ-ի և Ռուսաստանի ժամանակակից էստրադային երաժշտական արվեստի վոկալ ժանրերի զարգացման վրա (Մ. ն. Սավոյարով, Ա. ն.Վերտինսկի, Լ. Օ. Ուտյոսով, Մ. Ն. Բեռնես, Բ. Շ. Օկուջավա, Վ. Ս. Վիսոցկի, Ա. Ա. Գալիչ և այլք)։

## Տես նաև
* Շանսոն
* Հեղինակային երգ

## Գրականություն
* 

## Արտաքին հղումներ
* «Ֆրանսիական մոտիվներ» — Կայք ֆրանսիական շանսոնի մասին
* Էդիթ Պիաֆ

Կատեգորիա:Ֆրանսերեն բառեր և արտահայտություններ
Կատեգորիա:Երաժշտության մասնագիտություններ
Կատեգորիա:Երաժշտություն
Կատեգորիա:Ֆրանսիական երաժշտություն
Բրենթ Դոգերտի

**Բրենթ Դևիդ Դոգերտի** (, ), ամերիկացի դերասան։ Առավել հայտնի է «Հմայիչ խաբեբաները» հեռուստասերիալում կատարած Նոել Կանի դերով։ 2012 թվականից մինչև 2013 թվականը նկարահանվել է «Մեր կյանքի օրերը» հեռուստասերիալում՝ մարմնավորելով Բրայանին։

## Կենսագրություն
Դոգերտին ծնվել և մեծացել է Օհայո նահանգի Մեյսոն քաղաքում՝ Դևիդ Դոգերտիի (արվեստի ուսուցիչ) և Մերի Բեթ Դոգերտիի (ծնունդով՝ Հիրտ) ընտանիքում, որը վերականգնողական ծառայություններ է մատուցում Ցինցինատիի մանկական հիվանդանոցում։ Հայրը մահացել է 2009 թվականի փետրվարի 19-ին՝ 57 տարեկան հասակում։ Ունի եղբայր՝ Ադամը, և քույր՝ Քեյթին։

Սովորել է «William Mason High School»-ում, որտեղ խաղացել է ֆուտբոլ։ 2008 թվականին՝ «Columbia College Chicago» քոլեջում կրթությունն ավարտելուց հետո, տեղափոխվել է Լոս Անջելես։ Ներկայումս բնակվում է Արևմտյան Հոլիվուդում։

## Գործունեություն
2013 թվականին Բրենթը «Բանակային կանայք» հեռուստասերիալի 7-րդ եթերաշրջանում խաղացել է կրկնվող դեր։ Նույն տարում նա «Շատ սոված խաղեր» ֆիլմում ընտրվել է Դեյլի դերի համար։ 2014 թվականին նկարահանվել է «Զայրույթի կառավարում» հեռուստասերիալի մեկ սերիայում։

Մասնակցել է «Պարեր աստղերի հետ» շոուի 17-րդ եթերաշրջանին՝ հանդես գալով պրոֆեսիոնալ պարուհի Պետա Մարգաթրոյդի հետ։ Նրանք դուրս են մնացել ութերորդ շաբաթում՝ զբաղեցնելով 7-րդ հորիզոնականը։

2016 թվականին «Ազատության հիսուն երանգները» ֆիլմում ընտրվել է Լյուք Սոյերի դերի համար։

## Անձնական կյանք
2016 թվականին սկսել է հանդիպել դերասանուհի Քիմբերլի Իդալգոյի հետ։ 2018 թվականի փետրվարին՝ Ամստերդամ կատարած ուղևորության ժամանակ, զույգը նշանադրվել է։ 2019 թվականի հունիսի 15-ին նրանք ամուսնացել են։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Քրիստոֆեր Ջոն Սենսոմ

**Քրիստոֆեր Ջոն Սենսոմ** (, ), դետեկտիվ ժանրում ստեղծագործած բրիտանացի գրող։
## Կենսագրություն
Քրիստոֆեր Ջոն Սենսոմը ծնվել է 1952 թ․ Շոտլանդիայի մայրաքաղաք Էդինբուրգում։ Պատմություն է ուսանել Բիրմինգհեմի համալսարանում, որտեղ և դոկտորական ատենախոսություն է պաշտպանել Հարավաֆրիկյան Հանրապետության նկատմամբ Մեծ Բրիտանիայի Լեյբորիստական կուսակցության վարած քաղաքականության վերաբերյալ։ Այնուհետև մասնագիտացել է իրավաբանության մեջ։ Որոշ ժամանակ իրավաբան աշխատելուց հետո, նա թողել է այս ասպարեզը և ամբողջությամբ նվիրվել գրելուն։ Հեղինակը հիմնականում ստեղծագործել է պատմական դետեկտիվի ժանրում։ BBC-ն մտադրություն է հայտնել էկրանավորելու հեղինակի Մեթյու Շարդլեյկի մասին վեպերի շարքը։

## Ստեղծագործությունների ցանկ
* **Մեթյու Շարդլեյկի մասին վեպեր**
** «Քայքայում» (*Dissolution*), 2003 թ․
** «Խավար կրակ» (*Dark fire*), 2004 թ․
** «Սովերն» (*Sovereign*), 2006 թ․
** «Հայտնություն» (*Revelation*), 2008 թ․
** «Քարե սիրտ» (*Heartstone*), 2010 թ․
** «Լաց» (*Lamentation*), 2014 թ․
** «Թոմբլենդ» (*Tombland*), 2018 թ․
* **Այլ վեպեր**
** «Ձմեռը Մադրիդում» (*Winter in Madrid*), 2006 թ․
** «Դոմինիոն» (*Dominion*), 2012 թ․

## Մրցանակներ
2003 թ․ ստացել է դետեկտիվ ժանրի ստեղծագործություններին տրվող շվեդական *Flintyxan* մրցանակը՝ «**Քայքայում**» վեպի համար, իսկ 2005 թ․ «**Խավար կրակ**» վեպի համար արժանացել է Մեծ Բրիտանիայի դետեկտիվ ժանրում ստեղծագործող գրողների միության *Ellis Peters Historical Dagger* մրցանակին։

## Ծանոթագրություններ

## Արտաքին հղումներ
* Սառա Քրոուն, Կյանքը գրքերում․ Հարցազրույց Ք․ Ջ․ Սենսոմի հետ

Կատեգորիա:Անգլիացի արձակագիրներ
Կատեգորիա:Անգլիացի դետեկտիվ ժանրի գրողներ
Կատեգորիա:Անգլիացի վիպասաններ
Կատեգորիա:Բրիտանացի գրողներ
Կատեգորիա:Բիրմինգհեմի համալսարանի շրջանավարտներ
Կատեգորիա:Բրիտանացի պատմաբաններ
Արամայիս Աղաբեկյան

**Արամայիս Էդուարդի Աղաբեկյան** (ծնվել է դեկտեմբերի 8-ին, 1987 թվականին, Ստեփանակերտ, Արցախի Հանրապետություն), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային ժողովի արտաքին հարաբերությունների մշտական հանձնաժողովի անդամ, «Արցախ-Ավստրալիա» բարեկամության շրջանակի անդամ, քաղաքական գործիչ։

## Կենսագրություն

Ծնվել է 1987 թվականին, դեկտեմբերի 8-ին, Ստեփանակերտ քաղաքում։

**Կրթություն**

* 1994 թվականին ընդունվել է Ստեփանակերտի Ավ. Իսահակյանի անվան թիվ 10 միջնակարգ դպրոցը և սովորել այնտեղ մինչև 2002 թվականը։
* 2002 թվականին տեղափոխվել և ուսումը շարունակել է Ասկերանի շրջանի գյուղ Սզնեքի միջնակարգ դպրոցում։
* 2004 թվականին ավարտել է Ասկերանի շրջանի Սզնեք գյուղի միջնակարգ դպրոցը։
* Նույն  թվականին ընդունվել է ԱրՊՀ «Հումանիտար» ֆակուլտետի «Պատմության» բաժինը։
* Շարունակել և ավարտել է ուսումը 2008 թվականին։
* 2010-2012 թվականներին սովորել և ավարտել է Արցախի պետական համալսարանի պատմության և քաղաքագիտության ֆակուլտետի՝ «Հայաստանի հարակից երկրների պատմություն» բաժինը՝ ստանալով մագիստրոսի գիտական աստիճան։

## Ծառայություն

* 2005-2007 թվականներին ծառայել է Արցախի Հանրապետության Պաշտպանության բանակում։

## Կարիերա

* 2010-2015 թվականներին աշխատել է Ստեփանակերտի Վ. Ջհանգիրյանի անվ. թիվ 11 ավագ դպրոցում որպես պատմության և հասարակագիտության ուսուցիչ։
* 2015 թվականից հանդիսանում է «Մտքի ուժը» հասարակական կազմակերպության նախագահ։
* 2017-2018 թվականներին աշխատել է ԱՀ ՄԵՀԶ նախարարության «Պատմական միջավայրի պահպանության պետական ծառայություն» ՊՈԱԿ-ում՝ «Տիգրանակերտ» պատմամշակութային արգելոցի վարիչ։
* 
* 2018 թվականին ընտրվել է «Քաղաքացիական միացյալ դաշինք» կուսակցության վարչության անդամ։
* 2019 թվականից հանդիսանում է Արցախի հանրային հեռուստաընկերությամբ հեռարձակվող «Հետհաշվարկ» ինտելեկտուալ խաղ-մրցույթի հեղինակ վարող։
* 2020 թվականի մարտի 31-ին խորհդարանական ընտրություններում «Ազատ հայրենիք-ՔՄԴ» դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի  պատգամավոր ։

## Ընտանիք
Ամուսնացած է,ունի երկու զավակ։

## Արտաքին հղումներ
https://www.youtube.com/watch?v=XPiyXssJugE

Արամայիս Աղաբեկյանի հարցազրույցը ArmLur․am-լրատվական կայքին

https://www.youtube.com/watch?v=XPiyXssJugE Հետհաշվարկ» ինտելեկտուալ խաղ-մրցույթի հեղինակ]
 
https://www.youtube.com/watch?v=ggsUYeuQLIg

https://www.365news.am/2020/07/27/%d5%a1%d5%a4%d6%80%d5%a2%d5%a5%d5%bb%d5%a1%d5%b6%d5%a8-%d5%a9%d6%84%d5%a1%d5%ae-%d5%b8%d6%82%d5%b6%d5%ab-%d5%b8%d5%b9-%d5%b4%d5%ab%d5%a1%d5%b5%d5%b6-%d5%a1%d5%b6%d5%b0%d5%a1%d5%b5%d5%bf-%d5%af%d5%b8/

https://artsakhpress.am/arm/news/131479/qmd--kusakcutyuny--qaxpashtpanutyan--veraberyal--harceri--shurj--handipum-qnnarkum--e---kazmakerpel.html

Կատեգորիա:Արցախի քաղաքական գործիչներ
Կատեգորիա:Ստեփանակերտ քաղաքում ծնվածներ
Կատեգորիա:Հայ պետական գործիչներ
Կատեգորիա:Արցախի Հանրապետության Ազգային ժողովի 7-րդ գումարման պատգամավորներ
Լենինի պողոտա (Վիբորգ)

**Լենինի պողոտա** (նախկինում՝ **Տորկելյան փողոց**, ), Վիբորգի գլխավոր պողոտան, որն անցնում է շուկայի հրապարակից մինչև Մարտկոցի փողոց։ Պողոտան սահմանակից է Վիբորգի գլխավոր` Կարմիր հրապարակին և քաղաքի կենտրոնական զբոսայգուն` Լենինի զբոսայգի (Էսպլանդա)։

## Պատմություն
Պողոտան հիմնադրվել է 1861 թվականին՝ 1860-ական թվականներին քանդված քաղաքի ամրությունների տեղում։ Պողոտան կառուցվել է աստիճանաբար արևմուտքից արևելք, ուստի դրա կառուցապատումը ներկայացնում են տներ, որոնք կառուցվել են 19-րդ դարի վերջից մինչև 20-րդ դարի վերջ։ Պողոտան ունի 1 կմ 205 մ երկարություն և հազվագյուտ առանձնահատկություն Ռուսաստանի քաղաքների համար, միայն մի կողմից են տներ կառուցվել, իսկ մյուս կողմից՝ պողոտայի գրեթե ամբողջ երկարությամբ ձգվում է քաղաքային զբոսայգին։

Պողոտայի հյուսիսարևմտյան ծայրը ուղղված է դեպի Վիբորգի շուկա, իսկ պողոտայի հարավ-արևելյան ծայրը հենվում է Մարտկոց լեռան լանջին։

1869 թվականին որոշվել է քաղաքում տեղադրել փողոցային նշաններ, իսկ պողոտան ի սկզբանե ի պատիվ Տորգիլս Կնուտսսոնի կոչվել է Տորգելսկայա փողոց կամ ֆիններեն՝ *Torkkelinkatu*  (Տորկելինկատու)։ Փողոցը վերանվանվել է Լենինի պողոտա 1945 թվականին։ Համաձայն քաղաքի գլխավոր հատակագծի, որը հաստատվել է 1963 թվականին, Լենինի պողոտայի շենքային անսամբլի կառուցապատումն ավարտվել է 1979-1980 թվականներին Մարտկոցային լեռան ստորոտում առևտրի կենտրոնի կառուցմամբ, որն իր մեջ ներառում էր այդ ժամանակաշրջանում Լենինգրադի մարզում ամենամեծ` «Սեվեր» հանրախանութի և ռեստորանի շենքը։ Բացի այն, որ Վիբորգի խանութների զգալի մասը կենտրոնացած է պողոտայի վրա, այդտեղ տեղակայված են նաև կենցաղային սպասարկման կենտրոն, մշակույթի կենտրոն, ռեստորաններ, բանկային շենքեր և այլ հաստատություններ։

## Պատկերասրահ

Vyborg. Merchant House Markelov (Lenin Prospekt 6)..JPG|Առևտրական Մարկելովի տուն
Vyborg. National Commercial Bank (Lenin Prospekt 8a)..JPG|Ազգային աճուրդային բանկի շենք (Վիբորգ)
Пр.Ленинградский,10, 22.08.2009 - panoramio.jpg|նախկին Ֆինլանդական առևտրային բանկ
006. Выборг. Ленина пр. 14-а. Дом купца Сергеева.JPG|Ֆ․ Սերգերի առանձնատունը՝ («Ռոկկոկո պալատ»)
Vyborg, Finnish building, Torkkelinkatu 16.jpg|Կոնկոնենի տուն
Street in Vyborg.jpg|Բազմաբնակարան տներ


## Ծանոթագրություններ

Կատեգորիա:Վիբորգի պողոտաներ
Կատեգորիա:Վիբորգի փողոցներ
Չերի Ջոնս

**Չերի Ջոնս** (, ), ամերիկացի դերասանուհի։ «Թոնի» և «Էմմի» մրցանակների կրկնակի դափնեկիր է։ Ջոնսը ամենամեծ ճանաչման է հասել Բրոդվեյի բեմում խաղացած դերերի շնորհիվ, թեև առավել հայտնի է Fox-ի «24 ժամ» սերիալում ԱՄՆ նախագահ Էլիսոն Թեյլորի դերով։

## Կյանք և կարիերա
Ջոնսը ծնվել է Թենեսիում և 1978 թվականին ավարտել է Կարնեգի Մելոն համալսարանը բակալավրի աստիճանով՝ դրամատուրգի մասնագիտությամբ։ Ապա նա սկսել է պրոֆեսիոնալ հանդես գալ տեղի թատրոններում, նախքան Նյու-Յորք տեղափոխվելը։ 1983 թվականին նա բրոդվեյական բեմում առաջնաելույթ է ունեցել «Բարեգործը» պիեսում, իսկ հետո հանդես է եկել «Որքան կարևոր է լուրջ լինելը»-ում և «Մակբեթ»-ում։

Ջոնսը իր կարերայի ընթացքում հինգ անգամ առաջադրվել է «Թոնի» մրցանակի՝ նվաճելով երկու արձանիկներ՝ 1955 թվականին «Ժառանգորդուհի» և տասը տարի անց «Կասկած»-ի համար։ 2014 թվականին նա Ամերիկան փառքի թատերական սրահի կազմի մեջ է մտել։

Ի լրումն իր բեմական կարիերայի՝ Ջոնսը խաղացել է մի շարք կինոֆիլմերի երկրորդ պլանում, ներառյալ «Ձիերի կախարդը» (1998), «Կատարյալ փոթորիկը» (2000), «Նշանները» (2002) և «Խորհրդավոր անտառը»։ 2000-ական թվականներին նա նաև ակտիվ է եղել հեռուստատեսությունում, որտեղ խաղացել է ԱՄՆ նախագահ Էլիսոն Թայլորի դերը Fox-ի «24 ժամ» սերիալում, որով ստացել է «Էմմի» մրցանակ 2009 թվականին։ 2012 թվականին նա նաև նկարահանվել է NBC-ի ոչ երկար ժամանակ գոյություն ունեցող «Զարթոնք» սերիալում։

Ջոնսը լեսբուհի է։ 2004-2009 թվականներին նա հարաբերությունների մեջ է եղել դերասանուհի Սառա Փոլսոնի հետ։ 2015 թվականին նա ամուսնացել է ռեժիսոր Սոֆի Հյուբերի հետ։

## Ֆիլմագրություն

## Ծանոթագրություններ

Կատեգորիա:«Թոնի» մրցանակի դափնեկիրներ
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Կարնեգի Մելոն համալսարանի շրջանավարտներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Թատրոնի ամերիկացի դերասանուհիներ
Կատեգորիա:Աուդիոգիրք կարդացողներ
Կատեգորիա:Ամերիկացի կին հնչյունավորողներ
Կատեգորիա:ԼԳԲՏ իրավունքների ակտիվիստներ
Ռիկ Ջեյմս

**Ռիկ Ջեյմս** (, իսկական անուն-ազգանունը *James Ambrose Johnson, Jr.*, , ամերիկացի երգիչ և երաժիշտ։

## Երաժշտական կարիերա
Ռիկ Ջեյմսի երաժշտական կարիերան սկսվել է 1960-ականների կեսերին Տորոնտոյում, երբ նա դեռ հայտնի չէր, Նիլ Յանգի հետ  ստեղծեցին Mynah Birds ռոք խումբը։ Երբ խումբը կազմալուծվեց, Ռիկ Ջեյմսը տեղափոխվեց Դետրոյթ և ընդունվեց աշխատանքի  Մոթաունում՝ որպես երգերի և երաժշտական պրոդյուսերի հաստիքային հեղինակ։

1978 թվականին Մոթաունում թողարկվեց նրա դեբյուտային ալբոմը՝ *Come Get It։ Նրա* «You and I» երգը հայտնվել է ամերիկյան հիթ-շքերթի 13-րդ հորիզոնականում, իսկ ալբոմը վավերացվել է ոսկով՝ ավելի քան 500 հազար օրինակով վաճառքի համար։ 1981 թվականի «*Street Songs»*  ալբոմը վաճառվել է արդեն 1 միլիոն օրինակով՝ դառնալով երաժշտի կարիերայի ամենավաճառվող ալբոմը։

Ռիկ Ջեյմսը առավել հայտնի դարձավ «Super Freak» երգով՝ 1981 թվականին՝ հայտնվելով «Բիլբորդի» առաջին քսանյակում։ Ռեփեր Էմ-սի Համեր-ը  Ջեյմսի «Super Freak» երգը 1990 թվականին օգտագործել է իր հիթի համար՝ «U Can' t Touch This», որը 1991 թվականին «Գրեմմի» մրցանակի հանձնման արարողության ժամանակ դարձել է Լավագույն R&B երգը։ Այդ երգը գրելու համար Ջեյմսը ստացավ իր միակ Գրեմմին։

Նրա անզուսպ կենսակերպը, որը հանգեցրել էր թմրանյութերի և առողջության հետ կապված խնդիրների, արդեն 1980-ական թվականներին խաթարել էր Ջեյմսի կարիերան։

1990-ականներին թմրանյութերի չարաշահումը Ջեյմսին հասցրել էր բանտ, երբ նա մեղավոր էր ճանաչվել ծանրացուցիչ հանգամանքներում հարձակման և ոչ իրավաչափ ազատազրկման մեջ։

## Սկավառակագրություն
: *Տես հոդվածը անգլերեն բաժնում «[[:en:Rick James discography|Rick]] [[:en:Rick James discography|James discography]]»։*

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Կատեգորիա:Երաժշտական պրոդյուսերներ
Լուի Ռենո (իրավաբան)

**Լուի Ռենո** (, ), ֆրանսիացի իրավաբան, 1907 թվականի Խաղաղության Նոբելյան մրցանակի դափնեկիր (Էռնեստո Մոնետայի հետ)։

## Կենսագրություն
Լուի Ռենոն ծնվել է 1843 թվականին Օտյոնում (Ֆրանսիա)։ 1861 թվականին Բուրգունդիայի համալսարանում ստացել է գրականության բակալավրի աստիճան, իսկ 1868-1873 թվականներին այնտեղ դասավանդել է հռոմեական և առևտրային իրավունք։ 1873 թվականից աշխատել է Փարիզի համալսարանի իրավաբանական ֆակուլտետում, որտեղ 1881 թվականին դարձել է միջազգային իրավունքի պրոֆեսոր։ 1890 թվականին նշանակվել է արտաքին գործերի նախարարության իրավախորհրդատու։ Այդ պաշտոնում նա բազմիցս ներկայացրել է Ֆրանսիան միջազգային հանդիպումներում, այդ թվում՝ Հաագայի երկու խորհրդաժողովներում (1899-1907 թվականներ) և Լոնդոնի ծովային խորհրդաժողովում (1908-1909 թվականներ)։

Լինելով Միջազգային միջնորդ դատարանի հեղինակավոր անդամ` Ռենոն հաճախ ներգրավված էր վեճերի լուծման մեջ, որոնց թվում էին ճապոնական հարկերի գործը (1905 թվական), կասաբլանի գործը (1909 թվական), Սավարկարի գործը (1911 թվական) և այլն։

1907 թվականին Ռենոն Էռնեստո Մոնետայի հետ դարձել Է Խաղաղության Նոբելյան մրցանակի դափնեկիր՝ «որպես Ֆրանսիայում միջազգային իրավունքի իսկական հանճար»։ Արժանացել է նաև Ֆրանսիայի Պատվո լեգեոնի շքանշանի՝ բարձրագույն պարգևի։

Նա մահացել է 1918 թվականին Փարիզին մերձակա իր ամառանոցում։

## Ծանոթագրություններ

## Արտաքին հղումներ
* Լուի Ռենո - կենսագրություն 
* Louis Renault  — կենսագրությունը Nobelprize.org կայքում

Կատեգորիա:Ֆրանսիացի նոբելյան մրցանակակիրներ
Կատեգորիա:Ֆրանսիացի իրավաբաններ
Կատեգորիա:Խաղաղության Նոբելյան մրցանակ
Կատեգորիա:Ֆրանսիացի փաստաբաններ
Կատեգորիա:Ֆրանսիացի մանկավարժներ
Կատեգորիա:Պատվո լեգեոնի շքանշանի ասպետներ
Կատեգորիա:Բրիտանական ակադեմիայի թղթակից-անդամներ
Дом с нормальными явлениями (ալբոմ)

**«Дом с нормальными явлениями»** (**Նորմալ երևույթներով տունը**), ղազախ ռեփեր «Սկրիպտոնիտի»` Ադիլ Ժալելովի, դեբյուտային ալբոմը, որը թողարկվել է 2015 թվականի նոյեմբերի 24-ին, ռուսական «Gazgolder» լեյբլի տակ։

## Նկարագրություն
Ալբոմի վերնագիրը, հավանաբար, ակնարկ է «Աննորմալ երևույթներով տունը» () ֆիլմի վերնագրին։ Ալբոմում զգացվում է լոսանջելեսյան Top Dawg Entertainment լեյբլի և ամերիկացի ռեփեր Թրևիս Սքոթի ազդեցությունը։ «Дом с..»-ի թողարկումից հետո ալբոմը երկրորդ տեղն է գրավել iTunes նվագարկչի չարթում՝ շրջանցելով ռուս ռեփեր Oxxxymiron-ի «Горгород» ալբոմին և զիջելով բրիտանացի երգչուհի Ադելի նոր ալբոմին։ Газета.Ru պարբերականի հոդվածագիր Յարոսլավ Զաբալուևը նշել է, որ «մեկ ժամից մի քիչ ավել Ժալելովն առաջարկում է ոչ միայն ճանաչողական, մթնոլորտային աշխատանք, այլև ժանրային մեծ բազմազանություն` թրեփից և նյույորքյան հիփ-հոփից մինչև համարյա թե ավետարան»։

## Ակնարկներ և քննադատություն
«Дом с нормальными явлениями» դարձել է 2015 թվականի ռուսական ամենահաջողված ռեփ-ալբոմներից մեկը։ Газета.Ru-ի հրապարակման համաձայն՝ «Дом…»-ը ընդգրկվել է «2015 թվականի 20 լավագույն ալբոմների» ցանկում և «Տարվա 30 լավագույն ալբոմներ» ցանկում՝ զբաղեցնելով 6-րդ տեղն ըստ «Афиша» հրատարակության։ Rap.ru և The Flow կայքերի համաձայն, ալբոմը գրավել է 1-ին տեղը տարվա լավագույն ռուսալեզու ալբոմների ցանկում։ 2017 թվականի մարտին «The Flow» ինտերնետային պորտալը գործընկեր «re:Store»-ի հետ միասին ալբոմն անվանել է 2010-ականներին թողարկված տասը ամենակարևոր ալբոմներից մեկը։

Rap.ru կայքի համաձայն «2015 թվականի լավագույն ռուսական տեսանյութերի» ցանկում «Стиль» երգի տեսահոլովակը գրավել է 5-րդ տեղը, իսկ երգը գրավել է 15-րդ տեղը «2015 թվականի 50 լավագույն երգերի» ցանկում` ըստ The Flow կայքի։ Նույն ցանկում «Танцуй сама» երգը գրավել է 3-րդ տեղը։ «Афиша» հրատարակությունն ընդգրկել է «Притон» երգի տեսահոլովակը «2015 թվականի 100 մեծագույն հոլովակների» ցանկում։

Լրագրող Ալեքսանդր Գորբաչովը («Афиши»-ի նախկին գլխավոր խմբագիր) «Дом…»-ն անվանել է «բացարձակորեն ժանր սահմանող սկավառակ», որում «ռեփը հասկացվում է որպես համընդհանուր շրջանակ, որն ընդգրկում է մնացած ամբողջ փոփ երաժշտությունը մնացած բոլոր մասերը»։ Ըստ երաժշտական լրագրող Արտյոմ Մակարսկու՝ Սկրիպտոնիտն իր ալբոմում «ընտրում է ամենապարզ բառերը, երաժշտությունն ինքն է ստեղծում և չի վախենում կիթառ օգտագործելուց։  Զգացողությունն այն է, որ դու ֆիլմ ես դիտում, այլ ոչ թե ալբոմ լսում»։

## Երգերի ցուցակ

## Ծանոթագրություններ

## Արտաքին հղումներ
* 
* 
* 

Կատեգորիա:2015 ալբոմներ
Կատեգորիա:Ռուսական ալբոմներ
Արծվի ձագը

**«Արծվի ձագը»,** 1968 թվականի խորհրդային մուլտիպլիկացիոն ֆիլմ, որը ստեղծվել է ռեժիսոր Վիտոլդ Բորդզիլովսկու կողմից։

Ստեղծվել է կոմպոզիտոր Վիկտոր Բելիի «Արծվի ձագը» խորհրդային երգի մոտիվներով, խոսքերի հեղինակը Յակով Շվեդովն է։ Երգը պատմում է Քաղաքացիական պատերազմի երիտասարդ կոմերիտական-հերոսի մասին։

## Սյուժե

## Հեղինակներ

## Վերաթողարկում
1990-ական թվականներին Ռուսաստանում VHS ձևաչափով թողարկվել է «Սոյուզ Վիդեո» ընկերության կողմից` խորհրդային լավագույն մուլտֆիլմերի հավաքածուում։ 2000-ականներին VHS ձևաչափով հրատարակվել է նույն ստուդիայյի կողմից` «Պիոներների երկիր» հավաքածուում` Կարմիր փողկապների արկածները», «Հեքիաթ Մալչիշ-Կիբալչիշի մասին», «Պիոների ջութակը», «Երգ երիտասարդ թմբուկահարի մասին» և «Ավրորա» մուլտֆիլմերի հետ։

## Ծանոթագրություններ

## Գրականություն
*  . (1974 — второе издание — тираж 50 000 экз.)

Содержание: Ливанов В. «Самый, самый, самый, самый», Витензон, «Орлёнок», Бенашвили Н. «Три соседа», Яковлев Ю. «Умка», Сутеев В. «Мы ищем кляксу», Кумма А. Рунге С. «Шайбу! Шайбу!», Хайдаров А. «Почему у ласточки хвост рожками», Эрдман Н. «Самый главный», Куповых В. «Никита Кожемяка», Куценко С. «Про полосатого слонёнка», Дриз О. «Почему у петуха короткие штаны», Хитрук Ф. «Каникулы Бонифация», Капнинский В. «Лиса, медведь и мотоцикл с коляской», Вольпин М. «Капризная принцесса»

## Արտաքին հղումներ
* 

Կատեգորիա:Խորհրդային մուլտֆիլմեր
Ալեքսանդր Անտոնյուկ

**Ալեքսանդր Անտոնյուկ** (, ), մոլդովացի ֆուտբոլիստ, «Միլսամի» ակումբի հարձակվող։

## Կենսագրություն
Քիշնևի պատանի ֆուտբոլիստների պատրաստման «Զիմբրու» կենտրոնի սան է։ 2007 թվականից սկսել է ներգրավվել ակումբի հիմնական կազմում։ 2007 թվականի օգոստոսին տեղափոխվել է կազանյան «Ռուբին» ֆուտբոլային ակումբ։

2010 թվականի օգոստոսի 22-ին դեբյուտն է նշել հիմնական կազմում՝ մասնակցելով «Սատուրն» ակումբի դեմ տնային խաղին՝ փոխարինման դուրս գալով խաղի 81-րդ րոպեին։ «Ռուբինը» հաղթել է 2:0 հաշվով։

2012 թվականի փետրվարին վարձավճարի հիմունքներով տեղափոխվել է «Կամազ» ֆուտբոլային ակումբ։

## Ընտանիք
Եղբայրը՝ Մաքսիմը, նույնպես ֆուտբոլիստ է։

## Ձեռքբերումներ
* Մոլդովայի չեմպիոն (1)՝ 2014/15

## Ծանոթագրություններ

## Արտաքին հղումներ
* Ֆուտբոլիստի պրոֆիլը «Футбол на Куличках» կայքում

Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
ScratchJr

**ScratchJr** (), ծրագրավորման վիզուալ լեզու, որը նախատեսված է 5-7 տարեկան երեխաներին ծրագրավորում սովորեցնելու համար։ ScratchJr-ում նախագծեր ստեղծելով երեխաները կարող են սովորել ստեղծարար մտածողություն և կանոնավոր դատողություն կատարել, չնայած այն բանին, որ կարդալ չգիտեն։ Այն հասանելի է որպես անվճար հավելված iOS, Android և Chromebook համակարգերում։ ScratchJr-ը Scratch ծրագրավորման լեզվի տարատեսակն է։ Scratch-ում ծրագրավորելը պահանջում է կարդալու տարրական իմացություն և դրա ստեղծողները մշակել են ծրագիր, որը թույլ կտա ծրագրավորում սովորել կարդալ չիմացող երեխաներին։

## Պատմություն

ScratchJr-ը մշակվել է Մասաչուսեթսի տեխնոլոգիական ինստիտուտի մեդիա լաբի կողմից՝ Թաֆթս համալսարանի և The Playful Invention Company-ի հետ համագործակցությամբ։ Նախագծի ֆինանսավորման համար դրամաշնորհ է տվել ԱՄՆ-ի Գիտության ազգային հիմնադրամը, ինչպես նաև առանձին նվիրատուներ։

iPad-ի համար ծրագիրը թողարկվել է 2014 թվականի հուլիսին, Android-ի համար՝ 2015 թվականի մարտին, իսկ Chromebook-ի համար` 2016 թվականի մարտին։

## Ծրագրային միջավայր

Երեխաները կարող են ստեղծել կոդը կերպար կոչվող օբիեկտների մեջ։ Կարելի է ընտրել ինչպես պատրաստի կերպարներ այնպես էլ նկարել նորերը։

Կոդն ստեղծվում է բլոկները քաշելով և իրար միացնելով։ Բոլոր բլոկները լիովին պատկերային են, ինչը երեխաներին թույլ է տալիս օգտագործել ծրագիրը նախքան կարդալ սովորելը։ Բլոկներն իրար են միացվում ձախից աջ, բառերի նման։

Օգտագործվում են հետևյալ  տեսակի բլոկներ․

## Ծանոթագրություններ

Կատեգորիա:Ծրագրային ապահովում այբբենական կարգով
Կատեգորիա:Ծրագրավորման լեզուներ
Կոնեկտիկուտ (գետ)

**Կոնեկտիկուտ** (անգլերեն՝ **Connecticut River**), Ամերիկայի Միացյալ Նահանգների Նոր Անգլիա տարածաշրջանի ամենաերկար գետը։ Ունի մոտավորապես 660 կիլոմետր (406 մղոն) երկարություն։ Սկիզբ է առնում Կանադայի հետ ԱՄՆ-ի ունեցած պետական սահմանի մերձակայքում և հոսելով դեպի հարավ ու անցնելով ամերիկյան չորս նահանգներով՝ թափվում է Ատլանտյան օվկիանոսի Լոնգ Այլենդ նեղուցը։ Գետի ջրահավաք ավազանն ընդգրկում է ամերիկյան հինգ նահանգ և կանադական մեկ պրովինցիա (Քվեբեկի պրովինցիան)՝ ընդհանուր առմամբ 29,1 հազար քառակուսի կիլոմետր (շուրջ 1.1260 քառակուսի մղոն) տարածք։ Կոնեկտիկուտն ունի 148 վտակ, որոնցից 38-ը համարվում են խոշոր գետեր։ Գետը յուրաքանչյուր վայրկյան Լոնգ Այլենդ նեղուց է լցնում մոտավորապես 19.600 խորանարդ մետր ջուր՝ այդպիսով ապահովելով այդ նեղուցի քաղցրահամ ջրի շուրջ 70%-ը։

Կոնեկտիկուտի գետահովիտը բարենպաստ պայմաններ է ընձեռում գյուղատնտեսությամբ զբաղվելու և այն զարգացնելու համար։ Միաժամանակ՝ այստեղ կազմավորվել են քաղաքային մի շարք ագլոմերացիաներ (մասաչուսեթսյան Սփրինգֆիլդի  և Կոնեկտիկուտ նահանգի վարչական կենտրոն Հարթֆորդի ագլոմերացիաները), որոնցում ընդհանուր առմամբ ապրում է մոտավորապես երկու միլիոն մարդ։

## Անվանումը
*Connecticut* անվանումը աղավաղված ձևույթն է մոհիկանյան *quinetucket* բառի, որը նշանակում է «*երկար, մակընթացվող գետից այն կողմ*»։ Բառն անգլերենին է անցել 1600-ական թվականների սկզբներին՝ անվանակոչելու համար գետը, որը մինչ այդ կրում էր *The Great River* («Մեծ գետ») անվանումը։ Այն կրել է նաև այլ անվանումներ. *Fresh River* (*Թարմ գետ*), *Verse River* (վերջինս հոլանդացիների տված անվանումն էր)։

Վաղ շրջանում եվրոպացի հետազոտողների, հիմնականում՝ ֆրանսիացիների, կողմից գետին տրված անվանաձևերից է նաև *Cannitticutt*-ը։
left|225px|thumb|Նկարիչ՝ Ալվան Ֆիշեր
left|225px|thumb|Նկարիչ՝ Ուիլյամ Հավել

## Գրականություն
* 
* 
* 
* 
* 
*

## Պատկերասրահ

Image:TrophyStretchConnecticuttRiver.jpg|Կոնեկտիկուտի առաջին լճի շրջական
Image:ConnecticuttRiverNearColebrook.jpg|Քոլբրուքի շրջական (Նյու Հեմփշիր նահանգ)
Image:Connecticut River near its mouth.JPG|Գետաբերանը
Image:Connecticut River bridge.jpg|Տեսարան Ֆաունդրս Բրիջ կամրջի մոտից
Image:Morning mist on the Connecticut River from the Bissell Bridge by Elias Friedman (elipongo).JPG|Մշուշված գետը Վինձորի ու Հարավային Վինձորի միջակայքում


## Ծանոթագրություններ

## Արտաքին հղումներ
* 
* Connecticut River Watershed Council
* Connecticut River Valley Flood Control Commission
* Connecticut River Museum
* Connecticut Riverfest
* Upper Valley Trails Alliance
* Connecticut River Joint Commissions
* Tri-state Connecticut River Watershed Initiative 
* 

Կատեգորիա:ԱՄՆ-ի գետեր
Կատեգորիա:Կոնեկտիկուտի աշխարհագրություն
Ինչպես իմանալ…

**«Ինչպես իմանալ…»** (), ռեժիսոր Ջեյմս Բրուքսի՝ 2010 թվականի ամերիկյան կատակերգությունը կյանքի ուղեկցի դժվարին ընտրության մասին։ Գլխավոր դերերում՝ Ռիզ Ուիզերսփուն և Փոլ Ռադ։ Ջեյմս Բրուքսի ռեժիսորական վերջին աշխատանքը և Ջեք Նիկոլսոնի վերջին դերը կինոյում։

## Սյուժե
Լիզան ընտանեկան կյանքի ծրագրեր չի կառուցում։ Նա մարզուհի է և ցանկանում է խաղալ ԱՄՆի սոֆտբոլի հավաքականում։ Ամեն ինչ փոխվում է, երբ Լիզային հեռացնում են թիմից, և նա հանդիպում է միանգամից երկու տղամարդու՝ Մեթիին և Ջորջին։ Մեթին պրոֆեսիոնալ մարզիկ է, բեյսբոլիստ և իրական «փլեյբոյ»։ Դժբախտաբար, ազնիվ Ջորջին հեռացրել են պաշտոնի չարաշահման կասկածանքով, նրան թողել է հարսնացուն և հոր հետ լարված հարաբերություններ ունի։ Լիզան պետք է ընտրի՝ ո՞ւմ հետ է պատրաստ կապել իր կյանքը։

## Դերերում
* Ռիզ Ուիզերսփուն՝ *Լիզա*
* Օուեն Ուիլսոն՝ *Մեթի*
* Փոլ Ռադ՝ *Ջորջ*
* Ջեք Նիկոլսոն՝ *Չարլզ*
* Քեթրին Հան՝ *Էնի*
* Մարկ Լին–Բեյքեր՝ *Ռոն*
* Լենի Վենիտո՝ *Էլ*
* Մոլի Փրայս՝ *Սելի*
* Ուիլ Բլեգրոուվ՝ *Մեթի զուգընկերը թիմում*

## Քասթինգ և նկարահանումներ
Ֆիլմը նկարահանվել է Ջեյմս Բրուքսի սցենարի հիման վրա, ով հանդես է եկել նաև որպես ռեժիսոր և համահեղինակ։ Ենթադրվում էր, որ Չարլզի դերը կկատարի Բիլ Մյուրեյը, սակայն նա հրաժարվել է այդ դերից, և այն հանձնել են Ջեք Նիկոլսոնին։ Ֆիլմի ստեղծման մեջ մասնակցություն են ունեցել Columbia Pictures, Gracie Films և Road Rebel կինոընկերությունները։ Ֆիլմի նկարահանումները տևել են 2009 թվականի մարտի 1-ից հոկտեմբերի 23-ը, ընթացել են Ֆիլադելֆիայում, Փենսիլվանիայում և Վաշինգտոնում։ Ֆիլմի  ընդհանուր  բյուջեն կազմել է 120 միլիոն դոլլար, որից 8 միլիոնը կազմել է Օուեն Ուիլսոնի հոնորարը։

ԱՄՆ-ում ֆիլմի առաջնախաղը կայացել է 2010 թվականի դեկտեմբերի 13-ին։

## Ծանոթագրություններ

## Արտաքին հղումներ
* 
* Ֆիլմի ամերիկյան կայքը

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Columbia Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Իգնասիո Մանուել Ալթամիրանո Բազիլիո

**Իգնասիո Մանուել Ալթամիրանո Բազիլիո** (1834-1893 ), մեքսիկացի  գրող, լրագրող, մանկավարժ, հասարակական գործիչ։

## Կենսագրություն
Իգնասիո Մանուել Ալթամիրանոն ծնվել է Գեռերոյի Տիստլա  քաղաքում։ Նրա հայրը Տիսլայի քաղաքապետն էր։ Դա Իգնասիոյին հնարավորություն է տվել դպրոց հաճախել այնտեղ։ Հետագայում նա սովորել է Տոլուկայի գրական ինստիտուտում  ուսուցչի՝ Իգնասիո Ռամիրեսի՝ իրեն տրված կրթաթոշակով։ Հետագայում Քոլեջիո Լետրանում (իսպ՝.  *Colegio de San Juan de Letrán)* ուսումնասիրել է իրավագիտություն։

1855 թվականին նա միացել է գեներալ Անտոնիո դե Սանտա-Աննի բռնապետության դեմ շարժմանը։ Նա Եղել է«puros» լիբերալ կուսակցության ձախ թևի նշանավոր գործիչ։

1858-1871 թվականներին նախագահ Բենիտո Խուարեսի մտերիմներց էր։ Ֆրանսիացիների՝ Մեքսիկա ներխուժումից հետո Ալթամիրանոն հասկացավ, թե որքան ծանր է իրավիճակը Մեքսիկայի համար, քանի որ, ի տարբերություն ԱՄՆ-ի ներխուժման (1846-1848), որը միավորեց մեքսիկացիներին զավթիչների դեմ, ֆրանսիացիներին աջակցում էին մեքսիկացի պահպանողականները։ 1862-1867 թվականներին նա մասնակցել է անգլո-ֆրակ-իսպանական ներխուժման դիմագրավմանը։ Պատերազմի ավարտին նա արդեն գնդապետ էր։

Ալթամիրանոն հիմնադրել է մի շարք պարբերականներ՝ ( *El Federalista* ), (1867), «*El Correo de México*» (1867), «*La Tribuna* » (1875), «*La República* » (1980); «*El Renacimiento*» (1869)՝ կարևոր դեր խաղալով քաղաքական կայունացման գործում։

1870–1880-ական թվականներին Ալթամիրանոն ղեկավարել է «Գրական մեքսիկանիզմ» շարժումը, որը հռչակում էր մշակութային ազատագրման և ինքնահաստատման սկզբունքները։ Ալթամիրանոն մեծ ուշադրություն է դարձրել ազգային ավանդույթների և եվրոպական ժառանգության փոխհարաբերությունների խնդրին, ինչպես նաև Լատինական Ամերիկայում իսպաներենի առանձնահատկություններին։ Գեղարվեստական ստեղծագործություններում Ալթամիրանոյի ռոմանտիկ վերաբերմունքը զուգորդվում է ազգային առանձնահատկությունների և ռեալիստական մեթոդի տարրերի պատկերման կոստումբրիտական փափագով։

1881-1889 թվականներին Ալթամիրանոն եղել է «Մեքսիկայի աշխարհագրության և վիճակագրության ընկերության» նախագահը («Sociedad Mexicana de Geografía y Estadística»): Նա եղել է նաև Գերագույն դատարանի դատավոր, մագիստրոս և գլխավոր դատախազ, ինչպես նաև  հանրային աշխատանքների և էկոնոմիկայի նախարարության բարձրաստիճան պաշտոնյա։

Նա մահացել է 1893 թվականին Իտալիայի Սան Ռեմո քաղաքում։

## Մատենագրություն

* *La literatura nacional* (1849)
* *Clemencia* (1869), Ed.Elibros, ebook. 
* *Crónicas de la semana* (1869)
* *La Navidad en las montañas* (1871), ebook, Ed.Elibros ISBN CDLPG00010825
* *Antonia* (1872)
* *Beatriz* (1873)
* *Atenea*
* *Cuentos de invierno* (1880)
* *Rimas* (1880)
* *El Zarco* (written 1885–1889, published 1901), Ed. Siglo XXI, México.  (posthumous)
* *Paisajes y leyendas, tradiciones y costumbres de México* (1886)
* *Obras* (1899)

## Ծանոթագրություններ

## Արտաքին հղումներ

Կատեգորիա:Բնօրինակում անաղբյուր հոդվածներ
Կատեգորիա:Մեքսիկացի գրողներ
Կատեգորիա:Մեքսիկացի դիվանագետներ
Կատեգորիա:Մեքսիկայի քաղաքական գործիչներ
Կատեգորիա:Մեքսիկացի ուսուցիչներ
Կատեգորիա:Մեքսիկացի հասարակական գործիչներ
Կատեգորիա:Մեքսիկացի բանաստեղծներ
Կատեգորիա:Մեքսիկացի լրագրողներ
Դերբի (կոկտեյլ)

**«Դերբի»** (), ալկոհոլային կոկտեյլ, որը պարունակում է ջին, դեղձի բիտտեր և անանուխի տերևներ։ Դասակարգվում է որպես «կոկտեյլ ողջ օրվա համար» (): Բարմենների միջազգային ասոցիացիայի (IBA) պաշտոնական կոկտեյլների թվում է՝ «Անմոռանալիները» շարքում ():

## Բաղադրություն
Բարմենների միջազգային ասոցիացիայի պաշտոնական բաղադրատոմսով կոկտեյլ պատրաստելու համար անհրաժեշտ է 60 մլ ջին, 2 կաթիլ դեղձի բիտտեր և անանուխի երկու տերև։ Բաղադրիչները խառնում են սառույցով լի բաժակի մեջ, ապա քամվում կոկտեյլի բաժակի մեջ։ Որպես խավարտ օգտագործվում է անանուխի տերևներ։

## Տարատեսակություն
Կոկտեյլն ունի հսկայական տարատեսակներ, որոնք պայմանականորեն բաժանվում են «դեղձային» և  «մանհեթենային» ոճերի։ IBA-ի պաշտոնական կոկտեյլը վերաբերում է դեղձայինին, մանհեթենային Derby-ի պատրաստման համար օգտագործվում է 60 մլ բուրբոն, 15 մլ բենեդիկտին և 0,5 մլ անգոստուրա, որպես խավարտ օգտագործվում է  կիտրոնի մի կտոր։

## Ծանոթագրություններ

## Արտաքին հղումներ
* Сайт Международной ассоциации барменов 
* Коктейль Derby на сайте IBA
* Коктейль Derby на сайте Барменской ассоциации России

Կատեգորիա:Ալկոհոլային խմիչքներ
Կատեգորիա:Ալկոհոլային կոկտեյլներ
Կատեգորիա:Կոկտեյլներ այբբենական կարգով
Վատիկանի օրհներգ

**Հայրապետական օրհներգը և քայլերգ** և  (, ,  Վատիկանի պետական  օրհներգը, որը բաղկացած է 2 մասից, առաջինը լատիներեն, որը  հանդիսանում է Վատիկանի պաշտոնական լեզուն, երկրորդը` իտալերեն։ Իտալերեն լեզվով տեքստը պատկանում է Անտոնիո Ալլեգրային (1905—1969), լատիներենը` Ռաֆայելո  Լավանյաին (1918-2015)։ Հայրապետական քայլերգի  երաժշտությունը գրել է Շառլ Գունոնը (1818-1893) ի պատիվ Պապ Պիոս  IX երանելիի սուրբ ձեռնադրման ոսկե հոբելյանի, որը նշվում էր 1869 թվականին։

Որպես  պետական օրհներգ այդ կոմպոզիցիան (երաժշտական ստեղծագործություն) ընդունվել է Պիոս XII Պապի հրամանով (որը վերանվանեց այն որպես Հայրապետական օրհներգ) և առաջին  անգամ կատարվել է 1949 թվականին դեկտեմբերի 24-ին Սուրբ ծննդյան տոնին։ Մինչև 1950 թվականը գործածվել է  որպես պաշտոնական օրհներգ 1857 թվականին Վիտորիո  Գալլմայիրի կողմից գրված օրհներգը։

## Տեքստը լատիներեն
(Raffaello Lavagna)

Chorus:
O felix Roma — O Roma nobilis.
Sedes es Petri, qui Romae effudit sanguinem,
Petri, cui claves datae
sunt regni caelorum.
Pontifex, Tu successor es Petri;
Pontifex, Tu magister es tuos confirmas fratres;
Pontifex, Tu qui Servus servorum Dei,
hominumque piscator, pastor es gregis,
ligans caelum et terram.
Pontifex, Tu Christi es vicarius super terram,
rupes inter fluctus, Tu es pharus in tenebris;
Tu pacis es vindex, Tu es unitatis custos,
vigil libertatis defensor; in Te potestas.
Vox acuta, vox altera ab acuta:

Tu Pontifex, firma es petra, et super petram
hanc aedificata est Ecclesia Dei.
Vox media, vox gravis:

Pontifex, Tu Christi es Vicarius super terram,
rupes inter fluctus, Tu es pharus in tenebris;
Tu pacis es vindex, Tu es unitatis custos,
vigil libertatis defensor; in Te potestas.
Chorus:

O felix Roma — O Roma nobilis.

## Հայերեն թարգմանություն
 (Ռաֆֆաելլո Լավագնա)

Երգչախումբ: 
Ով երջանիկ Հռոմ — Ով ազնիվ Հռոմ: 
Դու Պետրոսի աթոռն ես, որ թափեց Հռոմի արյունը
Պետրոսին, որին տրվեցին բանալիները
երկնքի թագավորություններն են։ 

## Ծանոթագրություններ

## Արտաքին հղումներ
* Музыка гимна (без слов) mp3
* Видеоролик с исполнением гимна (со словами)
* Файл MIDI
* Страница на официальном сайте Ватикана

Կատեգորիա:Ազգային օրհներգեր
Կատեգորիա:Շառլ Գունոյի ստեղծագործություններ
Կատեգորիա:Վատիկանի մշակույթ
Կատեգորիա:Վատիկանի պետական խորհրդանիշեր
Կատեգորիա:Օրհներգեր
Լա Յանա

**Լա Յանա** (, , իսկական անունը`*Հենրիետա Մարգարետե Հիբել* ), համր կինոյի ավստրո-գերմանացի դերասանուհի և պարուհի։

## Կենսագրություն
Հենրիետա Մարգարետե Հիբել ծնվել է 1905 թվականի փետրվարի 24-ին, Մաուերում վիեննացի ոսկերիչի ընտանիքում։ Վաղ տարիքում ծնողների հետ տեղափոխվել Է Մայնի Ֆրանկֆուրտ։ Սովորել է երգել, զբաղվել է տեղի օպերայի պարային խմբում։
thumb|Լա Յանաի գերեզմանը
Լա Յանայի կեղծանվան ներքո 1913-1940 թվականներին որպես պարուհի նա նկարահանվել է ֆիլմերում։ 1913 թվականից որպես պարուհի հանդես է եկել նաև Ֆրանկֆուրտի օպերայի և բալետի թատրոնի մանկական բալետում։ 1924 թվականից հյուրախաղերով հանդես է եկել  Գերմանիայում և  Ավստրիայում։ Հյուախաղերը շարունակել է նաև  1934-1937 թվականներին՝ Ֆրանսիայում, Գերմանիայում, Շվեդիայում, Անգլիայում և Շոտլանդիայում։ 1938 թվականին նկարահանվել է «Հնդկական դամբարան» ֆիլմում,  որտեղ մարմնավորել է  Զետա տաճարի պարուհի Ինդիրայի դերը։

Լա Յանան երբեք ամուսնացած չէ եղել և երեխաներ չուներ։ Նա մահացել է թոքաբորբից 1940 թվականի մարտի 13-ին, Վիլմերսդորֆ քաղաքում, 35 տարեկան հասակում։
Նրան թաղել են Բեռլինի Դահլեմ շրջանում գտնվող Անտառային գերեզմանատանը։ Վերջին կինոնկարի պրեմիերան` Լա Յանայի մասնակցությամբ« Ռիո դե Ժանեյրոյի աստղը », տեղի է ունեցել նրա մահից մեկ շաբաթ անց։

## Ծանոթագրություններ

## Արտաքին հղումներ
* Сайт, посвященный актрисе

Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Բեմական կեղծանուններ
Կատեգորիա:Բնօրինակում անաղբյուր հոդվածներ
Կատեգորիա:Գերմանացի դերասանուհիներ
Կատեգորիա:Գերմանացի կինոդերասանուհիներ
Կատեգորիա:Գերմանացի պարուհիներ
Կատեգորիա:Թոքաբորբից մահացածներ
Կատեգորիա:Համր կինոյի դերասաններ
Բութ Թարկինգտոն

**Նյուտոն Բութ Թարկինգտոն** (որոշ թարգմանություններով **Թարկինտոն**, , ), ամերիկացի գրող, որի ստեղծագործությունները բարձր էին գնահատվում Ամերիկայի Միացյալ Նահանգներում՝ քսաներորդ դարի առաջին կեսին։ Երեք գրողներից մեկն է, որը Ուիլյամ Ֆոլքների և Ջոն Ափդայկի հետ միասին Պուլիտցերյան մրցանակը ստացել է մեկ անգամից ավելի։ Մինչև 1960 թվականը Թարկինգտոնի ստեղծագործությունները էկրանարկվել են 57 անգամ, իսկ դրանից հետո՝ մեկ անգամ։ Ռուս ընթերցողին հիմնականում հայտնի է 12-ամյա Պենրոդ Սքոֆիլդի մասին եռերգությունը, որն ուղղված է մոտավորապես նույն տարիքի ընթերցողներին։

## Կենսագրություն
Ծնվել է Ինդիանա նահանգի Ինդիանապոլիս քաղաքում՝ հարուստ ընտանիքում։ Նրա մորեղբայրը՝ Նյուտոն Բութը՝ Կալիֆոռնիայի նահանգապետն էր (հենց նրա պատվին անվանեցին ապագա գրողին), մյուս ազգականը՝ Ջեյմս Վուդվորթը՝ Չիկագոյի քաղաքապետն էր։ Բութ Թարկինգտոնը սկզբում սովորել է Ինդիանապոլիսի միջնակարգ դպրոցում, այնուհետև Արևելյան ափի մասնավոր գիշերօթիկ դպրոցում (Էքսետերի Ֆիլիպսի ակադեմիայում)։ Որոշ ժամանակ սովորել է Փերդյուի համալսարանում (հետագայում դարձել է նրա հարգարժան բժիշկն ու մեկենասը), այնուհետև Փրինսթոնում, որտեղ նա ընկերացել է ԱՄՆ-ի ապագա նախագահ Վուդրո Վիլսոնի հետ։ Նա ճանաչված էր այն ուսանողների շրջանում, ովքեր նրան անվանում էին «Թարք»։ Նա չի ավարտել համալսարանը, բայց հետագայում դարձել է համալսարանի պատվարժան բժիշկը։ Նաև եղել է Կոլումբիայի համալսարանի հարգարժան բժիշկը։

Թարկինգտոնը խրախուսում էր պահպանողական հայացքները,  նրա գրեթե բոլոր ձեռքբերումները նվիրված են իր հարազատ Ամերիկայի Միացյալ Նհանգների Արևմտյան շրջաններին։ Նրա ամենահայտնի վեպերից մեկը The Magnificent Ambersons-ն է, որը նկարահանվել է Օրսոն Ուելսի կողմից։ 
 
Թարկինգտոնը ամուսնացել է երկու անգամ, ունեցել է մեկ դուստր, որը շատ վաղ է մահացել։ Իր կյանքի վերջում, տեսողության հետ կապված խնդիրների պատճառով, նա իր աշխատանքնեը թելադրում էր քարտուղարին։ Ապրել է Մեն նահանգի Ինդիանա քաղաքում։ Թաղված է հայրենիքում։

## Ծանոթագրություններ

## Արտաքին հղումներ
* 

Կատեգորիա:1869 ծնունդներ
Կատեգորիա:1946 մահեր
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի մանկագիրներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Ապրիլի 19 մահեր
Կատեգորիա:Գրողներ այբբենական կարգով
Կատեգորիա:Հունիսի 29 ծնունդներ
Կատեգորիա:Պուլիցերյան մրցանակակիրներ
Կատեգորիա:Ամերիկացի արձակագիրներ
Արտյոմ Գևորգյան

**Արտյոմ Սեյրանի Գևորգյան** (, ), ռուսաստանցի ֆուտբոլիստ, հարձակվող։

## Կարիերա
«Ռոստով» ֆուտբոլային ակումբի սան է։ Հանդես է եկել «Ժեմչուժինա-Սոչի» ակումբի երիտասարդական թիմում և «Կուբան» ֆուտբոլային ակումբի դուբլում։ Մասնագիտական աճի առումով 2017/18 խաղաշրջանը բեկումնային էր Գևորգյանի համար։ «Աֆիպսի» կազմում 17 գնդակով նա դարձել է «Հարավ» խմբի երկրորդ դիվիզիոնի լավագույն ռմբարկու։
Հաջող մրցաշրջանից հետո հարձակվողը տեղափոխվել է «Չայկա», սակայն չի կարողացել հիմնավորվել այս թիմում և թողել է այն։ 2019 թվականի փետրվարին ֆուտբոլիստը վերադարձել է Հայաստանի ֆուտբոլի առաջնության «Շիրակ» ֆուտբոլային ակումբ։ Բարձրագույն լիգայում նորամուտն անցկացրել է 2019 թվականի մարտի 6-ին, «Արարատի» դեմ խաղում, որն ավարտվել է «Շիրակի» հաղթանակով՝ 2:0 հաշվով։ Խաղում Գևորգյանը փոխարինման է դուրս եկել 67-րդ րոպեին։

## Հավաքական
2019 թվականին խաղացել է Արցախի հավաքականի կազմում՝ մասնակցելով չճանաչված ֆուտբոլային ասոցիացիաների ConIFA առաջնությանը։ Ավելի վաղ հրավեր է ստացել Հայաստանի հավաքականից՝ տարբեր տարիքային թիմերում խաղալու, չի ընդունել դրանք։

## Ձեռքբերումներ
* Պրոֆեսիոնալ ֆուտբոլային լիգայի առաջնության «Հարավ» խմբի լավագույն ռմբարկու

## Ծանոթագրություններ

Կատեգորիա:Կուբանի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Ռուսահայ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ծիծաղ և վիշտ Սպիտակ ծովում

«**Ծիծաղ և վիշտ Սպիտակ ծովում**», 1988 թվականի նկարված մուլտիպլիկացիոն ֆիլմերի ժողովածու, որ մոնտաժել է ռեժիսոր Լեոնիդ Նոսիրևն իր կարճամետրաժ մուլտֆիլմերից, որոնք 1977 թվականից թողարկվել են առանձին-առանձին` «Դուր չի գալիս, մի լսեք», «Կախարդական մատանի», «Հրեշտակապետական նովելներ» և «Պոմորական եղելություն»։ Բոլոր մուլտֆիլմեր-նովելները միավորվում են մի կերպարով` պատմող Սանյա պապով, ում հնչյունավորել է Եվգենի Լեոնովը։

## Նովելներ
Ժողովածուում ընդգրկվել են Բորիս Շերգինի և Ստեպանա Պիսախովի հետևյալ հեքիաթների էկրանավորումները․

## Նկարահանող խումբ
* Սցենարի հեղինակներ՝ Յուրի Կովալ, Լեոնիդ Նոսիրև, Հենրիխ Սապգիր
* Բեմադրող նկարիչ՝ Վերա Կուդրյավցևա-Ենգալիչևա
* Օպերատորներ՝ Նատալյա Միխայլովա, Ալեքսանդր Չեխովսկի, Քաբուլ Ռասուլով, Բորիս Կոտով
* Հնչյունային օպերատորներ՝ Վլադիմիր Կուտուզով, Բորիս Ֆիլչիկով, Ելենա Կունակովա
* Վոկալային դերերգերի կատարող՝ Զինաիդա Պոպովա
* Կոմպոզիտոր՝ Եվգենի Բոտյարով

### Դերերը հնչյունավորել են
* Եվգենի Լեոնով՝ *Սենյա Մալինա, պատմող*
* Յուրի Վոլինցև՝ *Իվան / ծերունի ունկնդիր*
* Բորիս Նովիկով՝ *տղամարդ*
* Մարիա Վինոգրադովա՝ *Իվանի մայրը / կատու Մաշա*
* Կլարա Ռումյանովա՝ *Ժուժա շունը*
* Անատոլի Բարանցև՝ *Ցար / Պերեպիլիխայի ամուսինը*
* Կիրա Սմիրնովա՝ *թագուհի Մարեմյանա / Պերեպիլիխա*
* Տատյանա Բասիլևա — *արքայադուստր Ուլյանկ*
* Աննա Կամենկովա՝ *Սկարապեյա օձը*
* Սեմյոն Սամոդուր՝ *ունկնդիր / արջ / չաստուսկայի կատարում*

## Գնահատականներ
Այդ տարիներին (1977-1987) Լեոնիդ Նասիրևն սկսել է նկարահանել հյուսիսային հեքիաթների էպիկական շարքը։ Նրա գունագեղ որոնումները հագեցված են  հատկապես Շերգինի և Պիսախովայի դիպուկ խոսքի երանգավորմամբ և հումորով, հագեցած են ֆեդոսկինական գեղանկարչական ավանդույթով, Ռուսաստանի հյուսիսի պոեզիայով և շղթայազուրկ ժամանակակից կերպարվեստով («Դուր չի գալիս, մի լսեք», 1977, «Կախարդական մատանի», 1979, «Հրեշտակապետական նովելներ», 1986)

## Տես նաև
* «Մարտինկո» – Բորիս Շեգինի հեքիաթի մոտիվներով համանուն մուլտֆիլմը

## Ծանոթագրություններ

## Արտաքին հղումներ
* 
* «Ծիծաղ և վիշտ Սպիտակ ծովում» «Հայրենական կինոյի հանրագիտարան» կայքում
* Խոսակցություն Լեոնիդ Բիկտորի Նոսիրևի հետ մուլտիպլիկացիայի մասին և ոչ միայն
* Լեոնիդ Նոսիրեվ․ Չեմ ուզում դիտողներին «ծամոն» առաջարկել
* Ծիծաղ և վիշտ Սպիտակ ծովում — myltik.ru

Կատեգորիա:1988 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Խորհրդային մուլտֆիլմեր
Լոնգ Այլենդ (նեղուց)

**Լոնգ Այլենդ** (), նեղուց, հյուսիսում գտնվող Կոնեկտիկուտ նահանգի և հարավում գտնվող Լոնգ-Այլենդի միջև։

Նեղուցի երկարությունը մոտ 150 կմ է, լայնությունը` 32 կմ։ Արևմտյան մասում նեղուցը անցնում է ԻՍթ Ռիվեր գետ նեղ վտակով («գետ»), որի ափին գտնվում է Նյու Յորքը։ Ափամերձ գիծը խիստ կտրտված է, օվկիանոսի կողմից շատ ավազե ցամաքալեզվակներ են։

Լճակը հայտնաբերողի անունը հայտնի չէ։ Հայտնի է, որ Լոնգ-Այլենդի կղզին հայտնաբերվել է 1609 թվականին Հենրի Հուդզոնի կողմից։ Սակայն նեղուցով առաջին գրանցված անցումը կատարել է հոլանդացի Ադրիեն Բլոկը, որի անունով կոչվել է նեղուցի արևելյան մասում գտնվող կղզին։

Ափին Նյու Յորքի և Կոնեկտիկուտի խոշոր քաղաքների գտնվելը նպաստում է ջրի աղտոտմանը, ինչը բացասաբար է անդրադառնում տարածքի բուսական և կենդանական աշխարհի վրա։ Նաև այդ պատճառով զբոսաշրջիկների շրջանում հանրաճանաչությունը նվազում է։

Գաղութային դարաշրջանում նեղուցն ուներ «Սատանայի գոտի» (The Devil’s Belt) մականունը։

## Ծանոթագրություններ

## Արտաքին հղումներ
* 
* 

Կատեգորիա:Կոնեկտիկուտի աշխարհագրություն
Կատեգորիա:Նեղուցներ այբբենական կարգով